Tolminkiemis

Tolminkiemis (, nuo 1907 m. Tollmingkehmen, nuo 1938 m. liepos 16 d. Tollmingen, nuo 1946 m. Čistyje Prudai, ) – gyvenvietė Rusijoje, Kaliningrado srities rytinėje dalyje, Nesterovo municipalinėje apygardoje, 21 km į pietvakarius nuo Stalupėnų.

 Etimologija 

Nadruvos žemės kaimo pavadinimas lietuviškos kilmės. 1542 m. Mažosios Šventainės () paminėtas sodybos savininkas Talmin, nuo 1554 m. vadinama Talminkeim, Talminkenn, 1584 m. – Talminkemen. Taigi, Tolminkiemis – asmenvardinis vietovardis. Užėjus sovietams, po II pasaulinio karo pervadintas Čistyje Prudais.

 Istorija 

Vietovė žinoma nuo XVI a., tuo metu pastatyta bažnyčia ir įkurta parapija. Iki Didžiojo maro parapija buvo beveik vien lietuviška, tik keli vokiečiai gyveno dvare. Po maro lietuvių išretėjo, užtat privažiavo kolonistų, XVIII a. viduryje lietuvių jau buvo mažiau nei pusė. 1756 m. pastatyta nauja lauko akmenų bažnyčia. Ankstyvuoju sovietmečiu apleista, ji buvo restauruota, 1979 m. spalį joje atidarytas K. Donelaičio memorialinis muziejus.

1907 m. spalio 1 d. atidarytas Gumbinės–Tolminkiemio geležinkelis (25,5 km), 1908 m. birželio 15 d. Tolminkiemio–Mielkiemio geležinkelis (9,5 km).

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Geldapės apskrities kaimas, valsčiaus ir parapijos centras.1993–2008 m. Čistyje Prudų apylinkės (Чистопрудненский cовет) centras.

|}

 Parapija 

Tolminkiemis žinomas nuo XVI a. Tolminkiemio parapija įkurta 1589 m. Parapijai priklausė 36 kaimai, apylinkėse tuo metu gyveno daug lietuvių. Tačiau Didysis maras išretino lietuvius ir į šį kraštą atsikėlė vokiečių kolonistų. XVIII a. viduryje Tolminkiemio parapijoje jau gyveno tik 1000 lietuvių.

Pirmoje Tolminkiemio bažnyčioje, kuri pastatyta 1589 m., 1600–1621 m. tarnavo vienas iš lietuvių bendrinės kalbos pradininkų Jonas Rėza, prieš tai kunigavęs Tilžėje. Kai mirė Karaliaučiaus lietuvių kunigas, J. Rėza iš Tolminkiemio buvo perkeltas į Karaliaučių. Kurfiursto Jurgio Vilhelmo remiamas, jis ten suredagavo ir 1625 m. išleido Jono Bretkūno verstas psalmes. Tai buvo pirmasis bandymas sunorminti lietuvių kalbą – J. Rėza nemažai Bretkūno naudotų svetimybių pakeitė lietuviškais žodžiais.

1743 m. kunigu paskirtas Kristijonas Donelaitis atvyko čia gyventi lapkričio pabaigoje. Per pirmuosius du dešimtmečius K. Donelaitis energingai tvarkėsi savo parapijoje. Iš apgriuvusios bažnyčios 1756 m. jis pastatė naują bažnyčią. Tais pačiais metais buvo pastatyta nauja mokykla, o 1764 m. ir pastorių našlių namai.

 Gyventojai 

 Žymūs žmonės 
 Kristijonas Donelaitis (1714–1780), liuteronų pastorius, lietuvių grožinės literatūros pradininkas, nuo 1743 m. iki mirties čia kunigavo ir palaidotas Tolminkiemio bažnyčioje. Yra Donelaičio memorialinis muziejus.

 Apylinkė 

Čistyjė Prudų apylinkės teritorijoje buvo šios gyvenvietės:Zipplies, Helmut: Ortsnamenänderungen in Ostpreußen. Eine Sammlung nach dem Gebietsstand vom 31.12.1937 Selbstverlag des Vereins, Hamburg, 1983.Čistyjė Prudų apylinkė GenWiki

Dabartinis pavadinimasRusiškaiVokiškaiLietuviškaiBuvusių kaimų koordinatėsBulavinasБулaвиноUszupönen, nuo 1938 m. GrundfeldUžupėnaiDmitrijevkaДимитриевкаIszlaudszen, nuo 1934 m. SchönheideIžlaužiaiDokučiajevasДокучаевоSamonienen, nuo 1938 m. ReiterhofSamanynaiDubovaja RoščaДубовая РощаBallupönen, nuo 1938 m. WittigshöfenBalupėnaiKarpinskojėКарпинскоеOszeningken, nuo 1938 m. PfalzrodeOžininkaiKorsunskojėКорсунскоеMartischken, nuo 1938 m. LangenackerMartiškaiKrasnyj LogasКрасный ЛогPallädszen, nuo 1938 m. FrankeneckPeledžiaiKrasnolesjėКраснолесьеGroß Rominten, nuo 1938 m. Hardteck Didžioji Rominta MičurinskojėМичуринскоеGut SchackelnŠakaliaiOzerkaiОзеркиWarnenVarnaiPetrovskojėПетровскоеKlein Jodupp, nuo 1938 m. KleinscheldenJuodupėProchladnojėПрохладноеSchuiken, nuo 1938 m. SpechtsbodenŠuikaiRadužnojėРaдужноеForstgutsbezirk RomintenRomintaRečicaРечицаMatzutkehmen, nuo 1938 m. MatzhausenMažutkiemisSadovojėСaдовоеElluschönen, nuo 1938 m. EllernEliušėnaiSimonovasСимоновоGut Eckertsberg-SosnovkaСосновкaSzeldkehmen, nuo 1936 m. Scheldkehmen, nuo 1938 m. ScheldenŽeldkiemisStepnojėСтепноеGut WaldaukadelValdaukelisSvetlojėСветлоеLangkischken, nuo 1938 m. LangenwasserLankiškėsTichvinasТихвиноPickelnPikeliaiTiumenskojėТюменскоеSerguhnenSargūnaiTokarevkaТокaревкaMakunischken, nuo 1938 m. HohenwaldeckMakūniškiaiVetriakasВетрякKiaunen, nuo 1938 m. RodenheimKiauniaiVysokojėВысокоеDidszullen, nuo 1938 m. SchwadenfeldDidžiuliai

 Šaltiniai 

 Nuorodos 
 Svetainė apie K. Donelaitį ir jo įamžinimą
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Geldapės apskrities gyvenvietės
Kategorija:Nesterovo rajono gyvenvietės